Diari Oficial de la Generalitat Valenciana


Sumari del DOGV 3640, del 07-12-1999 (1999/10042)

ORDRE de 26 de novembre de 1999, de la Conselleria d'Agricultura, Pesca i Alimentació, per la qual se suspén el termini de presentació de sol·licituds per al 2000 de les ajudes a les millores estructurals i modernització de les explotacions agràries.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3640

Data del DOGV
:   07-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10436


Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 26 de novembre de 1999, de la Conselleria d'Agricultura, Pesca i Alimentació, per la qual se suspén el termini de presentació de sol·licituds per al 2000 de les ajudes a les millores estructurals i modernització de les explotacions agràries. [1999/X10272]
  
L'Ordre de 18 d'abril de 1996, de la Conselleria d'Agricultura, Pesca i Alimentació, conté les disposicions per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
Aquest Reial Decret 204/1996, de 9 de febrer, es va dictar en aplicació de l'acció comuna prevista en el Reglament CE núm. 950/1995, del Consell, de 20 de maig de 1995, relatiu a la millora de l'eficàcia de les estructures agràries, i també de conformitat amb la Llei 19/1995, de 4 de juliol, de Modernització d'Explotacions Agràries.
  
Però, el recent Reglament CE núm. 1.257/1999, del Consell, de 17 de maig de 1999, ha derogat el Reglament CE 950/1995, i ha modificat les condicions de concessió de les ajudes per a la modernització de les explotacions agràries.
  
El nou Reglament CE 1.257/1999, segons el seu article 56, serà aplicable a partir de l'1 de gener de 2000, moment des del qual les ajudes hauran de regir-se per la disposició mencionada i, per a ser aplicades en la Comunitat Valenciana, per les normes estatals i autonòmiques que es dicten amb aquesta finalitat en substitució del Reial Decret 204/1996 i de l'Ordre de 18 d'abril de 1999, de la Conselleria d'Agricultura, Pesca i Alimentació.
  
L'adopció d'aquestes noves disposicions estatals i autonòmiques conformes amb el Reglament CE 1.257/1999 serà immediata, atés que ja han de regir per a l'any 2000. Però mentre es produeix aquesta adopció, és necessari declarar la suspensió del règim de presentació de sol·licituds tal com s'estableix en l'Ordre de 18 d'abril de 1996, d'acord amb la normativa substituïda pel nou reglament comunitari.
  
De conformitat amb el que s'ha exposat i en l'exercici de la competència que m'atribueix l'article 47.11 del text refós de la Llei d'Hisenda Pública de la Generalitat Valenciana,
  
ORDENE
  
Article únic
  
1. Se suspén el termini de presentació de sol·licituds per a l'any 2000 de les ajudes a les millores estructurals i a la modernització de les explotacions agràries, establit en l'article 16.3 de l'Ordre de 18 d'abril de 1996, de la Conselleria d'Agricultura, Pesca i Alimentació (Diari Oficial de la Generalitat Valenciana núm. 2.739, de 2 de maig), per a l'aplicació en la Comunitat Valenciana del Reial Decret 204/1996, de 9 de febrer, sobre millores estructurals i modernització de les explotacions agràries.
  
2. Les sol·licituds de les ajudes es podran presentar durant l'any 2000 de conformitat amb el Reglament CE núm. 1.257/99, del Consell, de 17 de maig de 1999, en la forma i terminis que s'establisquen en la corresponent disposició de la Conselleria d'Agricultura, Pesca i Alimentació, que es dictarà per a l'aplicació del nou règim que es disposa en el reglament comunitari mencionat i, si s'escau, en la disposició estatal que s'adopte per a desplegar-lo.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 26 de novembre de 1999
  
La consellera d'Agricultura, Pesca i Alimentació,